Diari Oficial de la Generalitat Valenciana


Sumari del DOGV 6232, del 24-03-2010 (2010/3171)

ORDE 20/2010, de 15 de març, de la Conselleria d'Educació, per la qual es modifica el termini de presentació de sol·licituds establit en l'Orde 5/2010, de 15 de febrer, de la Conselleria d'Educació, per la qual es convoquen ajudes econòmiques per a les empreses, comerços i indústries, radicades a la Comunitat Valenciana, per a la realització d'activitats de promoció de l'ús del valencià en 2010.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6232

Data del DOGV
:   24-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/3171


Data del document
:   15-03-2010

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * ajuda pública

ORDE 20/2010, de 15 de març, de la Conselleria d'Educació, per la qual es modifica el termini de presentació de sol·licituds establit en l'Orde 5/2010, de 15 de febrer, de la Conselleria d'Educació, per la qual es convoquen ajudes econòmiques per a les empreses, comerços i indústries, radicades a la Comunitat Valenciana, per a la realització d'activitats de promoció de l'ús del valencià en 2010. [2010/3171]  
La base quinta de l'Orde 5/2010, de 15 de febrer de 2010, de la Conselleria d'Educació, per la qual es convoquen ajudes econòmiques per a les empreses, comerços i indústries, radicades a la Comunitat Valenciana, per a la realització d'activitats de promoció de l'ús del valencià en 2010 (DOCV núm. 6214 / 25.02.2010), establix que el termini per a la presentació de sol·licituds serà de 30 dies hàbils comptadors a partir de l'endemà de la publicació de la convocatòria en el DOCV, termini que finalitza el 3 d'abril de 2010.  
L'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, preveu la possibilitat d'ampliació dels terminis establits si les circumstàncies ho aconsellen i amb això no es perjudiquen drets de tercers.  
La coincidència dels últims dies del termini amb els dies festius de la Setmana Santa i Pasqua dificulta la presentació de sol·licituds. La voluntat de facilitar als interessats la tramitació administrativa de les instàncies fa aconsellable l'ampliació del termini establit.  
Per tot això, de conformitat amb el que preveu l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en virtut de les facultats que em són conferides per l'article 28 de la Llei 5/1983, de 30 de desembre, de la Generalitat, del Consell, vista la proposta de la secretària autonòmica d'Educació de 10 de març de 2010, i de conformitat amb esta,  
ORDENE  
Únic  
S'amplia el termini de presentació de sol·licituds establit en la base quinta de l'Orde 5/2010, de 15 de febrer de 2010, de la Conselleria d'Educació, per la qual es convoquen ajudes econòmiques per a les empreses, comerços i indústries, radicades a la Comunitat Valenciana, per a la realització d'activitats de promoció de l'ús del valencià en 2010 (DOCV núm. 6214 / 25.02.2010), establint com a nou termini màxim per a presentar sol·licituds el dia 7 d'abril de 2010.  
DISPOSICIÓ FINAL  
Única  
Esta orde produirà efectes l'endemà de ser publicada en el Diari Oficial de la Comunitat Valenciana.  
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la Conselleria d'Educació en el termini d'un mes a comptar de l'endemà de ser publicada en el Diari Oficial de la Comunitat Valenciana.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada en el Diari Oficial de la Comunitat Valenciana.  
València, 15 de març de 2010  
El conseller d'Educació,  
ALEJANDRO FONT DE MORA TURÓN